ଚମଡ଼ା, ଫୁଟ୍ଓ୍ବେର୍ ଶିଳ୍ପ ପାଇଁ ୨,୬୦୦ କୋଟିର ପ୍ୟାକେଜ୍\nନୂଆଦିଲ୍ଲୀ,୧୫-୧୨(ପି.ଟି.) ଚମଡା ଏବଂ ଫୁଟ୍ଓ୍ବେର୍ ଶିଳ୍ପରେ ନିଯୁକ୍ତି ବଢ଼ାଇବା ପାଇଁ\nଚମଡ଼ା, ଫୁଟ୍ଓ୍ବେର୍ ଶିଳ୍ପ ପାଇଁ ୨,୬୦୦ କୋଟିର ପ୍ୟାକେଜ୍\t December 15th, 00:00 AM December 15th, 00:00 AM\nନୂଆଦିଲ୍ଲୀ,୧୫-୧୨(ପି.ଟି.) ଚମଡା ଏବଂ ଫୁଟ୍ଓ୍ବେର୍ ଶିଳ୍ପରେ ନିଯୁକ୍ତି ବଢ଼ାଇବା ପାଇଁ ସରକାର ଶୁକ୍ରବାର ଏହି କ୍ଷେତ୍ର ପାଇଁ ୨,୬୦୦ କୋଟି ଟଙ୍କାର ଏକ ପ୍ୟାକେଜ୍ ଘୋଷଣା କରିଛନ୍ତି। ଉକ୍ତ ପ୍ୟାକେଜ୍ ଦ୍ୱାରା ଆସନ୍ତା ୩ ବର୍ଷରେ ଏହି ଶିଳ୍ପରେ ୩.୨୪ ଲକ୍ଷ ନୂଆ ନିଯୁକ୍ତି ସୃଷ୍ଟି ହେବ। ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ଅଧ୍ୟକ୍ଷତାରେ ବସିଥିବା କେନ୍ଦ୍ର କ୍ୟାବିନେଟ୍ ବୈଠକରେ ଏହି ପ୍ୟାକେଜ୍ ଘୋଷଣା କରାଯାଇଛି। ଇଣ୍ଡିଆନ୍ ଫୁଟ୍ଓ୍ବେର୍, ଲେଦର୍ ଆଣ୍ଡ୍ ଆସେସରିଜ୍ ଡେଭ୍ଲପ୍ମେଣ୍ଟ ପ୍ରୋଗ୍ରାମର କାର୍ଯ୍ୟାନ୍ବୟନ ଏହି ପ୍ୟାକେଜ୍ ଅନ୍ତର୍ଭୁକ୍ତ। ୨୦୧୭-୧୮ରୁ ୨୦୧୯-୨୦ ପର୍ଯ୍ୟନ୍ତ ଏଥିରେ ୨,୬୦୦ କୋଟି ଟଙ୍କା ବ୍ୟୟ ହେବ। ଏହି ସ୍କିମ୍ ଅଧୀନରେ ଚମଡା ଶିଳ୍ପ କ୍ଷେତ୍ରରେ ଭିତ୍ତିଭୂମି ବିକାଶ କରାଯିବ। ଶିଳ୍ପ କ୍ଷେତ୍ରରେ ଥିବା ପରିବେଶଜନିତ ସମସ୍ୟାଗୁଡିକର ସମାଧାନ କରାଯିବ। ଅତିରିକ୍ତ ନିବେଶ, ନିଯୁକ୍ତି ସୃଷ୍ଟି ଏବଂ ଉତ୍ପାଦନ ବୃଦ୍ଧି ଏଥିରେ ଅନ୍ତର୍ଭୁକ୍ତ ବୋଲି ସରକାରଙ୍କ ପକ୍ଷରୁ ସୂଚନା ଦିଆଯାଇଛି।
